作者：刘辰翁
词牌/韵律：乳燕飞・贺新郎

paragraphs: 赤壁之游乐。
但古今、风清月白，更无坡作。
矫首中洲公何许，共我横江孤鹤。
把手笑、孙刘寂寞。
颇有使君如今否，看青山、似我多前却。
几见我、伴清酌。
江心旧岂非城郭。
抚千年、桑田海水，神游非昨。
对影三人成六客，更倚归舟夜泊。
尚听得、江城愁角。
渺渺美人兮南浦，耿余怀、感泪伤离索。
天正北，绕飞鹊。